கேள்வி: சப்பானிய சென் - வரலாறு என்பது என்ன?
பதில்: File:Mahakasyapa.jpg]] பாரம்பரியத்தின் படி சென் புத்தமதம்இந்தியா உருவானது. கௌதம புத்தர் ஒரு மலரைப் காண்பித்த போது அவருடைய சீடர் மகாகாசியபர் சிரித்தார். இந்த புன்னகையின் மூலம் அவர் தருமம் வார்த்தையற்ற சாராம்சத்தை புரிந்து கொண்டதாக காட்டினார். இந்த வழியில், சென் தர்மம் மகாகாசியபருக்கு அளிக்கப்பட்டது. சென் என்ற சொல் மத்திய சீன வார்த்தையான ''சென்'' (''chán'') இன் சப்பானிய மொழி உச்சரிப்பிலிருந்து பெறப்பட்டது. இது ''சென்னா'' (''chánnà'') என்பதன் சுருக்கமாகும் மற்றும் இது ''தியானா'' (தியானம்) என்ற சமசுகிருதம் வார்த்தையின் சீன மொழி மொழிபெயர்ப்பாகும். கி.பி முதல் நூற்றாண்டில் இந்தியாவில் இருந்து சீனா புத்த மதம் அறிமுகப்படுத்தப்பட்டது. பாரம்பரியத்தின் படி, சென் கி.பி 500 இல் தியானம் கற்பிக்கும் ஒரு இந்திய துறவியான போதி தருமன் என்பவரால் அறிமுகப்படுத்தப்பட்டதாக நம்பப்படுகிறது. போதிதருமர் சென்னின் 28 வது இந்திய தலைவர் மற்றும் முதல் சீன தலைவர் ஆவார். சென் முதன்முதலில் கி.பி 653-656 இல் அசுகா காலத்தில் (கி.பி 538-710) சப்பானில் அறிமுகப்படுத்தப்பட்டது. அந்த காலத்தில் சென் துறவற விதிகளின் தொகுப்பு சரிவர வரையறுக்கப்படவில்லை. மேலும் சென் குருக்கள் எவருக்கும் சென் போதனையை அறிவுறுத்தத் தயாராக இருந்தனர். தோசோ (கி.பி 629-700) கிபி 653 இல் சீனாவுக்குச் சென்றார், அங்கு அவர் புகழ்பெற்ற சீன யாத்ரீகரான சுவான்சாங் (கிபி 602-664) என்பவரிடமிருந்து சான் போதனையை முழுமையாகப் படித்தார். திரும்பிய பிறகு, தோசோ சப்பானில் ''ஹோசோ'' பள்ளியை நிறுவினார், அது யோகாசார தத்துவத்தை அடிப்படையாகக் கொண்டது. தோசோ நாராவில் உள்ள கங்கோ-ஜியில் சென் பயிற்சி நோக்கத்திற்காக ஒரு தியான மண்டபத்தை கட்டினார். நாரா காலத்தில் (கிபி 710-794), சென் குரு தாவோ-சுவான் (கிபி 702-760), சப்பானுக்கு வந்து, அவர் துறவி கியோகியோவுக்கு (கிபி 720-797) தியான நுட்பங்களைக் கற்றுக் கொடுத்தார். சப்பானிய டெண்டாய் பௌத்தப் பிரிவை நிறுவிய சைச்சோ (கிபி 767-822) க்கு கியோகியோ அதை அறிவுறுத்தினார். கம்மு பேரரசர் (கிபி 781-806) அனுப்பிய உத்தியோகபூர்வ தூதரகத்தின் ஒரு பகுதியாக சைச்சோ கிபி 804 இல் தாங் அரசமரபு விசயம் செய்தார். அங்கு அவர் சென் உட்பட புத்த மதத்தின் நான்கு பிரிவுகளைப் படித்தார். 815 ஆம் ஆண்டில், சென் பள்ளியை ஒரு சுதந்திரக் கோட்பாடாக நிறுவுவதற்கான முதல் முயற்சியானது, சீனத் துறவி யிகோங் ஆல் மேற்கொள்ளப்பட்டது. இவர் சென் துறவு விதிகளின் ஆரம்ப தொகுப்பின் ஆசிரியராகக் கருதப்படுகிறார். கியோத்தோ தெற்கு நுழைவாயிலில் விடப்பட்ட கல்வெட்டில், சீனாவுக்குத் திரும்புவதற்குப் புறப்படும்போது, ஆதிக்கம் செலுத்தும் டெண்டாய் பௌத்தர்களிடமிருந்து தனக்கு ஏற்பட்ட விரோதம் மற்றும் எதிர்ப்பு காரணமாக தனது முயற்சிகளின் பயனற்ற தன்மையை உணர்ந்ததாக யிகோங் கூறினார். ஹையன் காலகட்டம் (கிபி 794-1185) சென் பள்ளி டெண்டாய் பாரம்பரியத்தில் ஒருங்கிணைக்கப்பட்டு கீழ்ப்படிந்தது. சப்பானிய செனின் ஆரம்ப கட்டம் "ஒத்திசைவு" என்று பெயரிடப்பட்டது, ஏனெனில் சென் போதனைகள் மற்றும் நடைமுறைகள் ஆரம்பத்தில் பழக்கமான டெண்டாய் மற்றும் ஷிங்கோன் வடிவங்களுடன் இணைக்கப்பட்டன. டெண்டாய் பள்ளியின் எதிர்ப்பு, செல்வாக்கு, அதிகாரம் மற்றும் விமர்சனத்தின் காரணமாக, 12 ஆம் நூற்றாண்டு வரை சப்பானில் ஒரு தனிப் பள்ளியாக தன்னை நிலைநிறுத்திக் கொள்வதில் சென் சிரமங்களைக் எதிர்கொண்டது. காமகுரா காலத்தில் (கிபி 1185-1333), நோனின் சப்பானிய மண்ணில் முதல் சுதந்திர சென் பள்ளியை நிறுவினார். 1189 இல் நோனின் சோ-ஆன் தே-குவாங்கை (கிபி 1121-1203) சந்திக்க சீனாவிற்கு இரண்டு மாணவர்களை அனுப்பினார், மேலும் நோனின் ஐ சென் குருவாக அங்கீகரிக்கும்படி கேட்டார். இந்த அங்கீகாரம் வழங்கப்பட்டது.